Diari Oficial de la Generalitat Valenciana


Sumari del DOGV 6814, del 09-07-2012 (2012/6491)

ORDE 15/2012, de 18 de juny, de la Conselleria de Justícia i Benestar Social, de modificació per la creació d'un nou fitxer de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/06/18/15/dof/vci/html**

### Dades del document

Número de DOGV
:   6814

Data del DOGV
:   09-07-2012

Secció del DOGV
:   I. DISPOSICIONS GENERALS

Número del document
:   2012/6491


Data del document
:   18-06-2012

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * Conselleria de Justícia i Benestar Social
    * dades personals
    * legislació
    * base de dades
    * administració regional

ORDE 15/2012, de 18 de juny, de la Conselleria de Justícia i Benestar Social, de modificació per la creació d'un nou fitxer de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social. [2012/6491]  
La Llei Orgànica 15/1999, de 13 de desembre, de Protecció de Dades de Caràcter Personal (d'ara en avant LOPD), establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
  
És responsabilitat de les administracions públiques el que concernix a la creació o supressió de fitxers de dades de caràcter personal que usen en l'exercici de les seues funcions.   
L'article 20 de la LOPD, disposa que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
El Reial Decret 1720/2007, de 21 de desembre, pel qual s'aprova el reglament de desplegament de la LOPD (d'ara en avant RLOPD), disposa en l'article 54 el contingut que haurà de regular-se a través de la disposició o acord pel qual es crea el fitxer.  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'Administració de la Generalitat Valenciana, determina en els seus articles 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general per mitjà de la qual es creen els fitxers automatitzats, l'exercici dels quals recau en la conselleria competent per raó de la matèria.  
Per l'Orde 13/2010, de 17 de maig (DOCV núm. 6289, de 15 de juny de 2010), de la Conselleria de Benestar Social, es va ordenar la creació, modificació i supressió de diversos fitxers de caràcter personal responsabilitat de la Conselleria de Benestar Social.  
Posteriorment, per Orde 5/2012, de 2 de febrer, de la Conselleria de Justícia i Benestar Social (DOCV núm. 6711, de 10 de febrer de 2012), s'ha procedit a la modificació de l'annex I de l'Orde 13/2010, de 17 de maig, de la Conselleria de Benestar Social.  
Com que és ara procedent la creació d'un nou fitxer que arreplegue el control, gestió i administració de la informació, coordinació i seguiment de les mesures imposades pels òrgans judicials a menors infractors i la gestió d'ingressos i reserves de menors infractors en centres de reeducació de la Comunitat Valenciana, competència de la Conselleria de Justícia i Benestar Social, es fa convenient modificar l'Orde 13/2010, de 17 de maig, de la Conselleria de Benestar Social, i arreplegar estes noves competències.  
Per això, en aplicació del que disposen la LOPD, així com en el reglament que la desplega, RLOPD, segons el que establix l'article 28.e de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Consell, i conforme amb el Consell Jurídic Consultiu de la Comunitat Valenciana,  
  
ORDENE  
  
Article únic  
Modificació de l'annex I de l'Orde 13/2010, de 17 de maig, de la Conselleria de Benestar Social, per la qual es creen, modifiquen i suprimixen diversos fitxers de caràcter personal responsabilitat de la Conselleria de Benestar Social  
Es crea un nou fitxer amb la numeració següent: 43. Fitxer: Menors Infractors  
Queda redactat com s'indica en l'annex de la present orde.  
DISPOSICIÓ ADDICIONAL  
  
Única. Inscripció al Registre General de Protecció de Dades  
La creació, modificació i supressió dels fitxers a què es referix esta orde serà notificada a l'Agència de Protecció de Dades per a la seua corresponent inscripció al Registre General de Protecció de Dades, a què es referix l'article 39.2.a de la LOPD.  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 18 de juny de 2012  
  
El conseller de Justícia i Benestar Social,  
JORGE CABRÉ RICO  
  
  
ANNEX  
  
Addició de l'apartat 43. Fitxer: Menors Infractors  
43. Fitxer: Menors Infractors  
1. Denominació i finalitat:  
Denominació: Menors Infractors  
Finalitat i usos previstos: control, gestió i administració de la informació, coordinació i seguiment de les mesures imposades pels òrgans judicials a menors infractors, i de la gestió d'ingressos i reserves de menors infractors en centres de reeducació de la Comunitat Valenciana.  
2. Origen i procediment d'arreplega de les dades:  
Persones i col·lectius afectats: menors infractors  
Procediment d'arreplega de dades: s'arreplegaran les dades dels menors infractors o dels seus representants legals; altres persones físiques (familiars, acostats, professionals sanitaris, representants processals de l'interessat); entitats privades sense ànim de lucre; administracions públiques.  
3. Estructura bàsica del fitxer i sistema de tractament utilitzat:  
Dades especialment protegides: dades relatives als assumptes judicials, delictes comesos i mesures imposades.  
Dades de caràcter identificatiu: DNI o NIE, nom i cognoms, dades de contacte (adreces postals, telèfons, fax, correu electrònic).  
  
Altres tipus de dades: data de naixement, sexe, dades de família, dades professionals i acadèmiques.   
Sistema de tractament: mixt.  
4. Comunicacions de dades previstes:  
Direcció General del Menor en l'àmbit de les seues competències.  
A altres administracions públiques, centres de reeducació de menors infractors i entitats col·laboradores sense ànim de lucre.  
5. Transferències internacionals de dades previstes a tercers països:  
No cap.  
6. Responsabilitat del fitxer:  
Conselleria amb competències en matèria de reeducació de menors. I direcció general competent en matèria de reeducació de menors.  
  
7. Drets d'oposició, accés, rectificació i cancel·lació:  
Les sol·licituds d'exercici d'estos drets es presentaran en la direcció general competent en matèria de reeducació de menors de la conselleria amb competències en matèria de reeducació de menors. La seua adreça postal i telèfon estan publicats en el portal web de la Conselleria: .  
8. Mesures de seguretat:  
A este fitxer resulten aplicables les mesures de seguretat de nivell alt previstes en el Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.


Còpia Permalink ELI